พระเจ้าบีรยู

พระเจ้าบีรยู (Biyu) (?-344, r. 304-344) กษัตริย์องค์ที่ 11 แห่งอาณาจักรแพ็กเจหนึ่งในสามก๊กแห่งเกาหลี 

ตามบันทึกซัมกุก ซากิ พระองค์เป็นพระราชโอรสพระองค์ที่ 2 ในพระเจ้ากูซู กษัตริย์พระองค์ที่ 6 ของอาณาจักรแพ็กเจ และเป็นพระราชอนุชาในพระเจ้าซาบาน กษัตริย์พระองค์ที่ 7 แห่งอาณาจักรแพ็กเจ

หลังจากพระเจ้าบุนซอสวรรคตโดยที่พระราชโอรสของพระองค์ยังทรงพระเยาว์ ทำให้เหล่าขุนนางเชิญเจ้าชายบีรยูขึ้นครองราชย์เป็นกษัตริย์แทน แต่ก่อนที่พระองค์จะขึ้นครองราชย์นั้นต้องเกิดการแย่งชิงอำนาจของเชื้อพระวงศ์เชื้อสายพระเจ้าโชโกและพระเจ้าโกอี

ในปี ค.ศ. 312 พระองค์ทรงแต่งตั้งให้ แฮกู เป็นผู้ไปปราบกบฏองค์ชายอูบก สามารถปราบสำเร็จในปี ค.ศ. 327 และในปี ค.ศ. 337 ทรงได้ทำสงครามกับอาณาจักรซิลลา

ในประวัติศาสตร์ญี่ปุ่นได้กล่าวว่า พระเจ้าบีรยูและพระเจ้าซาบาน เป็นบรรพบุรุษของกษัตริย์ในยุคยามาโตของญี่ปุ่นด้วย แต่บันทึกทั้งหลายถูกทำลายไปกว่า 1,000 ปีแล้ว

 พงศาวลี 

หมวดหมู่:ราชวงศ์แพ็กเจ